જીઆઈડીસી એન્જિનિયિરંગ કોમ્પ્લેક્સ એસોસિએશનના સભ્યોએ મેયર, કમિશનર અને સ્ટેન્ડિંગ કમિટીના ચેરમેન સમક્ષ કરેલી રજૂઆત મુજબ, તળાવ ઊંડું કરવાની કામગીરીના પગલે દક્ષિણ દિશા તરફ આવેલા પ્લોટમાં કેટલાક પ્રશ્નો ઊભાં થયાં છે. ઉપરોક્ત પ્લોટની દક્ષિણ દિશામાં જીઆઈડીસીના પ્લોટ હોલ્ડરોની ઈલેક્ટ્રિક, પાણી અને ગટરની લાઈન પસાર થાય છે. આ ઉપરાંત તળાવની વચ્ચેથી મેઈન ગટર લાઈન પસાર થાય છે. તળાવના ખોદકામ દરમિયાન ગટર લાઈનને નુકસાન થાય તો મોટી મુશ્કેલી સર્જાશે. ચોમાસા દરમિયાન ગટર લાઈનના પાણી તળાવમાં ભરાય તો રોગચાળો ફેલાવાની દહેશત પણ તેમણે વ્યક્ત કરી છે.